Ministru kabineta rīkojuma projekta **„Par valsts nekustamā īpašuma nodošanu Rūjienas novada pašvaldības īpašumā”** sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta „Par valsts nekustamā īpašuma nodošanu Rūjienas novada pašvaldības īpašumā” (turpmāk – rīkojuma projekts) mērķis ir atļaut Zemkopības ministrijai nodot bez atlīdzības Rūjienas novada pašvaldības īpašumā valsts nekustamo īpašumu “Bekiņas” Rūjienas novadā, Vilpulkas pagastā ‒ zemes vienību, kas nav nepieciešama Zemkopības ministrijas vai tās padotībā esošo iestāžu funkciju nodrošināšanai, jo uz tās atrodas Rūjienas novada pašvaldībai piederošas būves.  Rīkojuma projekts stāsies spēkā pēc tā parakstīšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 42.panta pirmā daļa un 43. pants, likuma „Par pašvaldībām” 15.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts nekustamais īpašums „Bekiņas” ar kadastra Nr. 9694 005 0179 Rūjienas novadā, Vilpulkas pagastā sastāv no vienas zemes vienības ar kadastra apzīmējumu 9694 005 0178, un 2018. gada 29.oktobrī tas ir reģistrēts zemesgrāmatā uz valsts vārda Zemkopības ministrijas personā, pamatojoties uz likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2. panta pirmās daļas noteikumiem (Vidzemes rajona tiesas Vilpulkas pagasta zemesgrāmatas nodalījums Nr. 100000583167) (turpmāk ‒ valsts nekustamais zemes īpašums “Bekiņas”).  Pēc Valsts zemes dienesta Nekustamā īpašuma valsts kadastra informācijas sistēmas teksta datiem, zemes vienības ar kadastra apzīmējumu 9694 005 0178 sadalījums pa zemes lietošanas veidiem ‒ zemes zem ēkām platība (0,45 ha), zeme zem ceļiem (0,08 ha), pārējās zemes (0,02 ha), krūmāju platība (0,02 ha) un lauksaimniecībā izmantojamās zemes platība (0,47 ha).  Valsts nekustamais īpašums zemes “Bekiņas” ir apgrūtināts ar zemesgrāmatā nostiprinātām lietu tiesībām, kas norādītas Vilpulkas pagasta zemesgrāmatas nodalījumā Nr. 100000583167 III daļas 1. iedaļā.  Uz valsts zemes nekustamā īpašuma “Bekiņas” atrodas Rūjienas novada pašvaldībai piederošs būvju nekustamais īpašums “Bekiņas” (kadastra Nr. 9694 505 0003), kurš sastāv no sešām būvēm – dzīvojamās mājas (būves kadastra apzīmējums 9694 005 0094 001), kūts (būves kadastra apzīmējums 9694 005 0094 002), saimniecības ēkas (būves kadastra apzīmējums 9694 005 0094 004), pagraba (būves kadastra apzīmējums 9694 005 0094 005), šķūņa (būves kadastra apzīmējums 9694 005 0094 006) un šķūņa (būves kadastra apzīmējums 9694 005 0094 007) – un kura īpašuma tiesības uz Rūjienas novada pašvaldības vārda ir nostiprinātas 2016. gada 18. jūlijā Vidzemes rajona tiesas Vilpulkas pagasta zemesgrāmatas nodalījumā Nr. 100000557779 (turpmāk – pašvaldības būvju nekustamais īpašums “Bekiņas”).  Akciju sabiedrība „Latvijas valsts meži” kā valsts nekustamā zemes īpašuma “Bekiņas” pārvaldītāja un apsaimniekotāja 2019. gada 31. janvāra vēstulē Nr. 4.1-2\_014a\_101\_19\_71 informēja Zemkopības ministriju un Rūjienas novada pašvaldību par to, ka neiebilst pret pašvaldībai būvju uzturēšanai nepieciešamā valsts zemes nekustamā īpašuma “Bekiņas” atsavināšanu par labu Rūjienas novada pašvaldībai. Akciju sabiedrība „Latvijas valsts meži” norādīja, ka, ņemot vērā pašvaldības būvju nekustamā īpašuma atrašanos uz valsts zemes vienības ar kadastra apzīmējumu 9694 005 0178, saimnieciskā darbība zemes vienībā nav iespējama un zemes vienība nav nepieciešama valsts funkciju (valsts meža apsaimniekošana un aizsardzība) īstenošanai.  Valsts nekustamais zemes īpašums “Bekiņas” nav nepieciešams valsts funkciju izpildei ne akciju sabiedrībai „Latvijas valsts meži”, ne arī Zemkopības ministrijas padotības iestādēm.  Tā kā starp akciju sabiedrību „Latvijas valsts meži” un Rūjienas novada pašvaldību tika uzsāktas pārrunas par valsts nekustamā zemes īpašuma “Bekiņas” atsavināšanu par labu pašvaldībai, akciju sabiedrība „Latvijas valsts meži” un pašvaldība veica nepieciešamās darbības abu nekustamo īpašumu tiesiskai sakārtošanai, tāpēc zemes nomas līgums netika noslēgts.  Rūjienas novada pašvaldība 2019.gada 17. septembra vēstulē Nr.RNP/10-9/19/588 “Par papildus informācijas sniegšanu” Zemkopības ministrijai norādīja, ka “pašvaldības būvju nekustamais īpašums “Bekiņas” šobrīd ir sakārtots formāli, reģistrēts zemesgrāmatā, taču pašvaldības mērķis nākotnē ir šī īpašuma apsaimniekošana, stāvokļa uzlabošana, izmantojot to sociālai funkcijai, t.i., nodrošināt iedzīvotājiem sociālo palīdzību (sociālo aprūpi) – sociālo palīdzību maznodrošinātām ģimenēm un sociāli mazaizsargātām personām, kā arī vecos ļaudis nodrošināt ar vietām pansionātos, bāreņus un bez vecāku gādības palikušos bērnus – ar vietām mācību un audzināšanas iestādēs, bezpajumtniekus – ar naktsmītni u.c. (Pamatojums – likuma “Par pašvaldībām” 15.panta pirmās daļas 7.punkts.)”  Rūjienas novada pašvaldība ar 2018. gada 24. oktobra vēstuli Nr. RNP/10-9/18/621 “Par zemes vienību nodošanu pašvaldībai tās funkciju veikšanai” (turpmāk ‒ vēstule) lūdza nodot bez atlīdzības valsts nekustamo īpašumu Rūjienas novadā, Vilpulkas pagastā „Bekiņas” (nekustamā īpašuma kadastra Nr. 9694 005 0179) – zemes vienību ar kadastra apzīmējumu 9694 005 0178 1,04 ha kopplatībā ‒ pašvaldības funkcijas veikšanai, būvju īpašuma uzturēšanai. Vēstulei pievienots Rūjienas novada pašvaldības 2018. gada 18. oktobra sēdes lēmums (prot. Nr.15, 7.§) “Par nekustamā īpašuma „Bekiņas”, zemes vienības ar kadastra apzīmējumu 9694 005 0178 Vilpulkas pagastā, Rūjienas novadā, nodošanu pašvaldībai tās funkcijas veikšanai”. Papildus Zemkopības ministrija saņēma Rūjienas novada pašvaldības 2019. gada 18. aprīļa sēdes lēmumu (prot. Nr.5, 21.§) „Par grozījumiem Rūjienas novada domes 2018. gada 18. oktobra lēmumā „Par nekustamā īpašuma „Bekiņas”, zemes vienības ar kadastra apzīmējumu 9694 005 0178 Vilpulkas pagastā, Rūjienas novadā, nodošanu pašvaldībai tās funkcijas veikšanai” (protokols Nr.15, 7.§)”, kurā noteikts, ka minētā valsts nekustamā īpašuma atsavināšana nepieciešama pašvaldībai likuma „Par pašvaldībām” 15. panta 2. punktā noteiktās autonomās funkcijas izpildei, gādājot par savas administratīvās teritorijas labiekārtošanu, sanitāro tīrību un uzturēšanu, lai tādējādi apsaimniekotu un uzturētu arī zemi zem ēkām.  Saskaņā ar Publiskas personas mantas atsavināšanas likuma (turpmāk ‒ Atsavināšanas likums) 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011.gada 1.februāra noteikumu Nr.109. „Kārtība, kādā atsavināma publiskās personas manta” 12.punkts noteic: lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt Atsavināšanas likumā noteiktajā kārtībā.  Saskaņā Atsavināšanas likuma 5. panta pirmo daļu un 43. pantu atļauju atsavināt valsts nekustamo īpašumu dod Ministru kabinets, pieņemot par to attiecīgu lēmumu, bet šā likuma 3. panta pirmās daļas 6. punktā noteikts, ka publiskas personas nekustamo mantu var atsavināt, nododot bez atlīdzības.  No Atsavināšanas likuma 42. panta pirmās daļas izriet, ka valsts nekustamo īpašumu atvasinātas publiskas personas īpašumā var nodot bez atlīdzības, vienlaikus reglamentējot, ka Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kuru atvasinātas publiskas personas funkciju vai deleģēta pārvaldes uzdevuma veikšanai tiek nodots nekustamais īpašums, kā arī paredz nosacījumu, ka tad, ja nodotais nekustamais īpašums vairs netiek izmantots atvasinātas publiskas personas funkciju veikšanai, atvasināta publiska persona šo īpašumu bez atlīdzības nodod atpakaļ valstij.  Nododot valsts zemes nekustamo īpašumu Rūjienas pašvaldības īpašumā, tiktu nodrošināts Civillikuma 968. pantā nostiprinātais zemes un ēku vienotības princips, kas paredz, ka uz zemes uzcelta un cieši ar to savienota ēka ir atzīstama par zemes daļu.  Rīkojuma projektā minētā valsts zemes vienība ar kadastra apzīmējumu 9694 005 0178 1,04 ha ir platībā nepieciešama Rūjienas novada pašvaldībai, lai nodrošinātu zemes un ēkas nedalāmību un tādējādi likumā “Par pašvaldībām” noteikto autonomo funkciju izpildi.  Pašvaldībai, pārņemot nekustamo īpašumu no valsts, pāriet Vilpulkas pagasta zemesgrāmatas nodalījumā Nr. 100000583167 III daļas 1. iedaļā nostiprinātie apgrūtinājumi, un tādējādi pašvaldībai ir saistoša Aizsargjoslu likumā noteiktā kārtība atbilstoši aizsargjoslu veidam.  Ievērojot minēto, Zemkopības ministrija sagatavoja Ministru kabineta rīkojuma projektu „Par valsts nekustamā īpašuma nodošanu Rūjienas novada pašvaldības īpašumā”. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, akciju sabiedrība „Latvijas valsts meži” un Rūjienas novada pašvaldība |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums neietekmē un nemaina sabiedrības mērķgrupas tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas un publiskas personas kapitālsabiedrības | Projekta izpildi nodrošinās Zemkopības ministrija, akciju sabiedrība „Latvijas valsts meži” un Rūjienas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami.  Ministru kabineta rīkojums tiks publicēts Latvijas Republikas oficiālajā izdevumā „Latvijas Vēstnesis”, kā arī būs pieejams bezmaksas normatīvo aktu bāzē [www.likumi.lv](http://www.likumi.lv). |

Zemkopības ministrs K. Gerhards

Punka 67027377

[Rita.Punka@zm.gov.lv](mailto:Rita.Punka@zm.gov.lv)